Лајза Минели

Лајза Меј Минели (англиски: ''Liza Minnelli''; родена на 12 март 1946 година) ― американска глумица, пејачка, танчерка и кореограф. Таа спаѓа во групата уметници наградени со Еми, Греми, Оскар и Тони (EGOT). Лајза Минели е витез на француската Легија на честа.
1 Ран живот
Лајза Минели е родена на 12 март 1946 година во Лос Анџелес. Таа е ќерка на Џуди Гарланд и Винсенте Минели. Своето филмско деби го направила на тригодишна возраст, во филмот ''Во старото добро лето''.  Нејзините родители се развеле во 1951 година, а во 1952 година нејзината мајка се омажила за Сидни Луфт. Дел од детството го поминала во Скарсдејл, Њујорк, а во 1961 г. се преселила во Њујорк, каде што ја започнала својата кариера како глумица во музички театар, изведувач во ноќен клуб и почнала да се занимава со традиционална поп музика.
2 Кариера
2.1 Театар
Своето професионално деби на сцената Лајза го направила во 1963 година во Оф-Бродвеј мјузиклот ''„Најдобра стапка кон напред,'' а во 1965 година за улогата во ''Флора - црвената закана'' ја добила наградата Тони за најдобра глумица во мјузикл. Со овој мјузикл започнала нејзиниот доживотна соработка со Џон Кандер и Фред Еб. Тие напишале, продуцирале или режирале многу идни сценски дела и телевизиски серии на Лајза Минели и ѝ помогнале да ја изгради нејзината сценска личност, меѓу кои се и песните кои ѝ ја дефинирале кариерата („New York, New York“, „Cabaret“ и „Maybe This Time“). Таквата сценска личност и нејзиниот стил на изведба придонеле да добие статус на трајна геј икона.
Таа се враќала на Бродвеј во неколку наврати, вклучувајќи го и ''The Act'' (1977), за кој ја добила својата втора награда Тони, како и ''Лизгалиштето'' (1984) и ''Лиза во Палатата...'' (2008).
2.2 Музика
Минели музичката кариера ја започнала во младоста како пејачка во ноќни клубови, а во професионален ноќен клуб дебитирала на 19-годишна возраст во хотелот Shoreham во Вашингтон. Поради успехот на настапите во живо снимила неколку албуми со Capitol Records: ''Liza! Liza!'' (1964), ''It Amazes Me'' (1965), и ''There Is a Time'' (1966).
Од 1968 до 1970-тите, ги снимила албумите ''Liza Minnelli'' (1968), ''Come Saturday Morning'' и ''New Feelin (во 1970) за A&amp;amp;M Records. Со Columbia Records ги објавила ''The Singer'' (1973) и ''Tropical Nights'' (1977).
Од 1988 до 1990 година, била на турнеја со Френк Синатра и Семи Дејвис Џуниор во ''Frank, Liza & Sammy: The Ultimate Event''.
Во 1989 година, Минели соработувала со Pet Shop Boys за албумот ''Results''. Албумот се нашол на топ 10 листата во ОК и на топ листите во САД. Од овој албум се песните: „Losing My Mind“; „Don't Drop Bombs“; „So Sorry, I Said“; и „Love Pains“. Истата година, во живо на церемонијата за доделување Греми ја извела „Losing My Mind“ и ја добила наградата Греми легенда (првите награди за Греми легенда биле доделени во 1990 година на Минели, Ендрју Лојд Вебер, Смоки Робинсон и Вили Нелсон). Со оваа награда, таа се приклучила во групата од 16 уметници (во која покрај другите се композиторот Ричард Роџерс, Вупи Голдберг, Барбра Стрејсенд и Џон Гилгуд) кои освоиле Еми, Греми, Тони награда и Оскар.
По пауза поради сериозни здравствени проблеми, Минели се врати на концертната сцена во 2002 година со ''Liza's Back.''
Минели во 2009 година била номинирана за најдобар традиционален поп вокален албум за ''Liza's at the Palace...!'', заснован на нејзиното хит шоу на Бродвеј. Минели на 21 септември 2010 година, издала албум на издавачката куќа Decca Records насловен како ''Confessions.'' Од 2010-тите, избегнува да одржува големи концерти.
2.3 Филм
Првото појавување на Минели на филм е како бебе во последната сцена од филмот во кој глумела нејзината мајка ''Во старото добро лето'' (1949). Нејзина прва професионална филмска улога бил во ''Charlie Bubbles'' (1967), единствен филм на Алберт Фини како режисер и глумец, а четири години претходно, го позајмувала гласот во анимираниот филм ''Враќање во Оз'', кој е продолжение на ''Волшебникот од Оз''. Филмот бил објавен во Велика Британија во 1972 година.
Лајза Минели се појавила во ''Стерилна кукавица'' (1969) во улога на Пуки Адамс, сиромашна, ексцентрична тинејџерка. За улогата била номинирана за Оскар за најдобра глумица во главна улога. Таа играла уште еден ексцентричен лик во ''Кажи дека ме сакаш, Џуни Мун'' (1970), во режија на Ото Премингер.
Најпозната улога на Лајза Минели е улогата на Сели Боулс во филмската верзија на ''Кабаре'' (1972). За улогата Минели освоила Оскар за најдобра женска улога, како и награда Златен глобус, наградата БАФТА, наградата Сен Жорди и награда Дејвид ди Донатело за најдобра странска глумица.
Минели глумела во три неуспешни филмови во рок од три години, а ''Variety'' во 1978 година навел дека таа е прв избор за неуспех на благајните. Прв филм бил ''Среќна дама'' (1975), потоа работела со татко ѝ во ''„Прашање на време''“ (1976), во кој глумела заедно со Ингрид Бергман, а конечно ''Њујорк, Њујорк'' (1977), од кој потекнува нејзината најпозната песна.
Оттогаш, Минели поретко се појавувала на филм, но нејзиниот следен филм, ''Артур'' (1981), бил голем хит. Глумела и во ''Rent-A-Cop'' и ''Arthur 2: On the Rocks'' (и двете 1988) и ''Steping Out'' (1991). Глумела и во ''Ох во Охајо'' (2006).
За ''Среќна дама'', ''Њујорк, Њујорк'' и ''Артур'' била номинирана за Златен глобус за најдобра глумица во филм - мјузикл или комедија.
3 Дискографија
; Студиски албуми
* Liza! Liza! (1964)
* It Amazes Me (1965)
* There Is a Time (1966)
* Liza Minnelli (1968)
* Come Saturday Morning (1969)
* New Feelin' (1970)
* The Singer (1973)
* Tropical Nights (1977)
* Results (1989)
* Gently (1996)
* Confessions (2010)
4 Награди и номинации
година, Награда, Категорија, Номинирана работа, Резултат, Уп.
1969, Оскар, Најдобра глумица, ''Стерилна кукавица'',
1972, ''Кабаре''
1973, Награда Еми за ударен термин, Извонредни перформанси во вариетет, ''Кралски гала вариетет'',
Извонреден специјален вариетет, ''Лајза со З''
1980 година, Извонредна вариетет програма, ''Голди и Лиза заедно''
1987 година, Извонреден информативен специјал, ''Минели на Минели: Лајза се сеќава на Винсенте''
1993 година, Извонредни перформанси во вариетет програма, ''Лајза Минели: Во живо од Radio City Music Hall''
1965 година, Награда Тони, Најдобра главна женска улога во мјузикл, ''Флора Црвената закана''
1974 година, Специјална награда Тони, ''Лиза во зимската градина''
1978 година, Најдобра главна женска улога во мјузикл, ''Чин''
1984 година, Најдобра главна женска улога во мјузикл, ''Лизгалиште''
2009 година, Најдобар специјален театарски настан, ''Лајза е во Палатата.'' ''.'' ''.''
1990 година, Греми награди, Награда за Греми легенда, Лиза Минели
1997 година, Најдобра традиционална поп вокална изведба, ''Gently'',
2010 година, ''Liza's at The Palace...!,
5 Поврзано
* Список на личности кои освоиле Оскар, Еми, Греми и Тони